John Magnar Bernes

John Magnar Bernes, også kjent som Hungry John, (født 10. mai 1951) er en norsk musiker og munnspiller. Han er mest kjent som medlem og grunnlegger av bluesbandet Bergen Blues Band, som ble oppløst i 1985. Etter at bandet var oppløst dannet han bandet Hungry John and the Blue Shadows, som fremdeles eksisterer. I 2010 gjenforente han Bergen Blues Band og ga ut en ny plate med bandets beste låter.

Musikalsk virke 
En gang på 1960-tallet kom John Magnar over noen bluesplater. Han begynte å spille munnspill til plater av blant andre Muddy Waters, Sonny Boy Williamson, Little Walter, Sonny Terry, Paul Butterfield og John Mayall. Han største inspirasjon var, og er fremdeles, Muddy Waters.

Hans første band het Green Onions og ble startet i 1966. De spilte soul og blues.

I 1968 var Bernes med å starte Alfonso Band. Blues var nå mer akseptert som danse/konsertmusikk. De hadde mange jobber, men med en stadig utskifting i besetningen. Fra 1970 var John Magnar i lange perioder i London. Han jobbet som gatemusikant og var også på mange festivaler og klubber. Han levde på «loffen» og fikk slik tilnavnet «Hungry John».

I 1975 startet han Bergen Blues Band sammen med Per Jørgensen (gitar), Edvard Askeland (bass), Kåre Sandvik (piano) og Willy Korneliussen (trommer). Han spilte bass i Alfonso Band, men da de fikk med Edvard Askeland, som var byens beste bassist, solgte han bassen. De andre i bandet gikk også for å være «de beste» på sine instrumenter i byen. En av styrkene var at de presenterte egenkomponert stoff. Bernes har gjennom tidene laget et hundretalls låter. Bandet ga ut tre LP-er: Bergen Blues Band (1980), Another Blues (1981) og Blues Hit Me (1983). Da de ga ut den første LP-en havnet de rett på hitlistene. Den gangen var det noe som het Europatoppen, og bandet var inne på femteplass der. Den kanskje beste låten, «Jump 'n Shout 'n Dance», var nummer en i Irland. De tre LP-ene solgte til sammen over 60 000 eksemplar. Bandet turnerte i hele Skandinavia. Låtene var spilt på radio både i USA og Australia.

Bernes startet Hungry John and The Blue Shadows i 1985.

Diskografi

Bergen Blues Band 
1980: Bergen Blues Band (album)
1980: Jump'n Shout'n Dance/Depression (singel)
1981: Another Blues (album)
1983: Blues Hit Me (album)
2010: The Best of Bergen Blues Band (album)

Chicago Blues Meeting 
 1983: Chicago Blues Meeting (album)
 1984: In Scandinavia – Chicago Blues Meeting (album)

1985: Change My Style/Love Is Like a Burning Flame (singel)

Hungry John and The Blue Shadows
1985: Change My Style/Love Is Like a Burning Flame (singel)
1989: Hungry John and The Blue Shadows Live (album)
1991: Hungry John and The Blue Shadows (album)
1991: I Feel So Young/Bad Whisky (singel)

Som soloartist 
1986: Nice Guys (album)
2000: It's All Right (album)
2003: So Fine (album)
2008: Bad Men Risin' (album)
2012: Have You Heard (album)

Mad & Hungry
2007: Travelin' (album)
2007: This Is Not a Tango (singel)
2007: Blue Spider (singel)
2007: When She Tells You (singel)
2007: Street Bum (singel)
2010: Just What the World Needs (album)

Deltar på 
 Jan Eggum: Trubadur (1976)
 Bjørn Eidsvåg: Bakerste benk (1978)
 Helge Nilsen & Rune Larsen: Barn av samme jord (1979)
 Jan Eggum: 5 år med Jan Eggum – 14 utvalgte sanger (1980)
 Helge & Rune: Sweet Mints (1981)
 Se og Hør: Pop Nytt – Grand Prix Extra (1982)
 Bergens Tidende: Vestkyst Rock (1982)
 Strawberry Records: Bluesmeeting In Chicago (1983)
 Bjørn Eidsvåg: Bjørn's Beste (1985)
 EMI: Your Music 2 (1991)
 Grappa: Nattjazz 20 år (1992)
 Reidar Larsen: Robbery (1993)
 Jan Eggum: Mang slags kjærlighet (1994)
 Clive Scott ft. Zoltan Vince: In a Jazzy Mood (1994)
 MTG: Alltid no' godt fra Bergen (1997)
 Papa-Svein Bluesband: Demo/Live (1999)
 Bergen Records: Bergen Roots History (1999)
 Music Export Norway: Norway Now – Blues Country (2004)
 TBK Records: Trondheim Bluesklubb 25 år – 1981–2006 (2006)
 Blues News: Norsk blues 1997–2007 (2007)
 BB Lyngs Blues Band: Snatch It Back (2009)
 Bjørn Berge: Mad Fingers Ball (2013)

Eksterne lenker 
 
 
 
 Sulten blues konsert på tv.nrk.no-arkivet fra 9. april 1988, lengde: 35 minutter, tillatt for alle.

Norske munnspillspillere
Norske sangere
Vinnere av Notodden Bluesfestival bluespris
Fødsler i 1951